La karavano grandiĝis al ses partoprenantoj, el tiuj kvar anoj de la Verdaj Skoltoj. Post bona matenmanĝo la starto multe prokrastiĝis, ĝis vere ĉiuj el ni estis pretaj.
#000003
Eddy gvidis nin laŭ bela vojo ĝis la apuda vilaĝo Rupelmonde. Temas pri grava loko por Duisburganoj, ĉar la plej fama Duisburgano Gerhard Mercator fakte ne estas el nia urbo, sed el Rupelmonde. Tie ni denove veturis trans la rivero Schelde, ĉi-foje per eta pramo. Aliflanke ni atingis la markanalon Bruselo-Schelde kaj sekvis ĝin.
#000004
En Bruselo ni haltis ĉe maroka kafejo en la kvartalo Laken, ĉar niaj belgianoj deziris spekti la piedpilkan ludon Belgio-Tunizio el la mondĉampioneco (Belgio gajnis 5:2). Dume la nefutbalemuloj aĉetis por la semajnfino en la apuda bazarstrato, kiu povus same bone troviĝi en Turkujo aŭ norda Afriko.
#000005
Interne spekteblis la piedpilka renkonto Belgio-Tunizio.
#000006
Al la kafejo venis ankaŭ nia amiko Bernard-Régis por ankaŭ kunbicikli. Kiam ni volis daŭrigi, evidentiĝis ke unue necesas pumpi liajn pneŭojn. Bedaŭrinde li nur povis kunveturi ĝis la rando de Bruselo, ĉar baterio de lia biciklo ne estis sufiĉe ŝargita. Bone ke ĉiuj aliaj en la karavano ne havas motoron.
#000007
Ni plu sekvis la kanalon, kiu nun nomiĝas kanalo Charleroi-Bruselo. Ĉe la piedo de la giganta ŝiplifto de Ronquières, Pjotr (Delfeno) devis forlasi la grupon. Apud la ŝnuregoj, kiuj tenas la basenojn, ni starigis niajn tendojn. La lifto havas du basenojn, ĉar la pezo de unu movas la alian. Kiam ŝipo enveturas basenon, ĝi elpelas ekzakte tiom da akvo, kiom ĝi mem pezas. Tial ambaŭ basenoj ĉiam estas sampezaj, ĉu kun, ĉu sen ŝipo.
#000008
En tiu ĉi haveneto apud kluzo ni pagis 50 cendojn por cent litroj da akvo. Ni tamen ne sukcesis kunporti ĉiom.
#000009
Mi legas cxiam volonte kaj kun granda amuzo pri viaj aventuroj ! Cxi foje mi laute ridis, kiam mi legis ke la belga samideano ne havis suficxe da kurento en la baterio de la biciklo !
Tre bonan vojxagxon al vi. Amike, Viviane. 🙂
#000010
Mi legas cxiam volonte kaj kun granda amuzo pri viaj aventuroj ! Cxi foje mi laute ridis, kiam mi legis ke la belga samideano ne havis suficxe da kurento en la baterio de la biciklo !
#000011
Retpoŝtadreso ne estos publikigita. Devigaj kampoj estas markitaj *
#000013